CELEX: 31983R3596
Language: el
Date: 1983-12-19 00:00:00
Title: Κανονισμός (ΕΟΚ) αριθ. 3596/83 της Επιτροπής της 19ης Δεκεμβρίου 1983 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων καταγωγής Ρουμανίας

Avis juridique important

|

31983R3596

Κανονισμός (ΕΟΚ) αριθ. 3596/83 της Επιτροπής της 19ης Δεκεμβρίου 1983 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων καταγωγής Ρουμανίας  

Επίσημη Εφημερίδα αριθ. L 357 της 21/12/1983 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 3596/83 ΤΗΣ ΕΠΙΤΡΟΠΗΣ  της 19ης Δεκεμβρίου 1983  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων καταγωγής Ρουμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα ορισμένων κλωστοϋφαντουργικών προϊόντων, κατηγορίας 73, καταγωγής Ρουμανίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82 κοινοποιήθηκε στη Ρουμανία, στις 28 Οκτωβρίου 1983, αίτηση διαβουλεύσεων·  ότι, εν αναμονή του αποτελέσματος των εν λόγω διαβουλεύσεων, οι εισαγωγές στην Ιταλία, το Ηνωμένο Βασίλειο, την Ιρλανδία, τη Δανία και την Ελλάδα υπήχθησαν σε προσωρινούς ποσοτικούς περιορισμούς με τον κανονισμό (ΕΟΚ) αριθ. 3229/83 της Επιτροπής (2)·  ότι οι εισαγωγές στη Γαλλία, στη Γερμανία και στις χώρες της Μπενελούξ, των προϊόντων αυτών υπόκεινται ήδη σε περιορισμούς για τα έτη 1983 έως 1986 βάσει του κανονισμού (ΕΟΚ) αριθ 3589/82 ·  ότι, στις διαβουλεύσεις που έγιναν στις 29 και 30 Νοεμβρίου 1983, συμφωνήθηκε να υπαχθούν σε ποσοτικό περιορισμό, για τα έτη 1983 έως 1986, οι εισαγωγές, στην Κοινότητα, των προϊόντων της κατηγορίας 73·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί από τη Ρουμανία μεταξύ της 1ης Ιανουαρίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια, καταβληθέντα για το έτος 1983 ·  ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από το όριο αυτό και τα οποία αποστέλλονται από τη Ρουμανία στην Ιταλία, το Ηνωμένο Βασίλειο, την Ιρλανδία, τη Δανία και την Ελλάδα πριν από την έναρξη ισχύος του κανονισμού (ΕΟΚ) αριθ. 3229/83, καθώς και όσων προϊόντων καλύπτονται από άδειες εξαγωγής που εξεδόθησαν όπως προβλέπει ο κανονισμός (ΕΟΚ) αριθ. 3229/83·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα, προϊόντων καταγωγής Ρουμανίας της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Ρουμανία προς την Ιταλία, το Ηνωμένο Βασίλειο, την Ιρλανδία, τη Δανία και την Ελλάδα προ της ημερομηνίας ενάρξεως ισχύος του κανονισμού (ΕΟΚ) αριθ. 3229/83 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από τη Ρουμανία προς την Ιταλία, το Ηνωμένο Βασίλειο, την Ιρλανδία, τη Δανία και την Ελλάδα μετά την έναρξη ισχύος του κανονισμού (ΕΟΚ) αριθ. 3229/83 υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Όλες οι ποσότητες των προϊόντων που αποστέλλονται από τη Ρουμανία, από την 1η Ιανουαρίου 1983, και τίθενται σε ελεύθερη κυκλοφορία, αφαιρούνται από το καθορισθέν, για το 1983, ποσοτικό όριο. Εντούτοις, τα προσωρινά αυτά ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από τη Ρουμανία στην Ιταλία, το Ηνωμένο Βασίλειο, την Ιρλανδία, τη Δανία και την  Ελλάδα προ της ενάρξεως ισχύος του κανονισμού (ΕΟΚ) αριθ. 3229/83, καθώς και προϊόντων που καλύπτονται από άδειες εξαγωγής που εξεδόθησαν καθώς προβλέπει ο κανονισμός (ΕΟΚ) αριθ. 3229/83.  Άρθρο 3  Δια του παρόντος καταργείται ο κανονισμός (ΕΟΚ) αριθ. 3229/83.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 319 της 17. 11. 1983, σ. 16.  ΠΑΡΑΡΤΗΜΑ  1.2.3.4.5.6.7.8,11 //   //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1983)   // Περιγραφή εμπορευμάτων   // Τρίτες  χώρες  // Κράτη  μέλη  // Μονάδα  // Ετήσια ποσοτικά όρια  1.2.3.4.5.6.7.8.9.10.11 //   //   //   //   //   //   //  // 1983  // 1984  // 1985  // 1986  //   //   //   //   //  //   //   //   //   //   //   // 73   // 60.05  Α ΙΙ β) 3   //  60.05-16, 17, 19  // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Ενδύματα εξωτερικά και συμπληρώματα της ενδύσεως:  ΙΙ. Έτερα:  Φόρμαι αθλητικαί (trainings), πλεκταί, μη ελαστικαί ουδέ συνδεδυασμέναι μετά καουτσούκ, εξ ερίου, βάμβακος ή συνθετικών ή τεχνητών υφαντικών ινών  // Ρουμανία  // D (1)  F (1)  I BNL (1)  UK IRL DK GR EOK  // 1 000  τεμάχια  // 585  100  180 (2)  129  98  3  28  3  1 126  // 597  102 (3)  184  132  108  3  30  4  1 160   // 609  104 (3)  190  134  118  4  31  5  1 195   // 621  106 (3)  194  137  128  4  33  7  1 230   //   //   //   //   //   //   //   //   //   //   //  (1) Όρια καθοριζόμενα στον κανονισμό (ΕΟΚ) αριθ. 3589/82.  (2) Για το έτος 1983 συμφωνήθηκε έκτακτη προσαύξηση 15 000 τεμαχίων.  (3) Για τα έτη 1984, 1985 και 1986 συμφωνήθηκε έκτακτη ετήσια προσαύξηση 25 000 τεμαχίων.